Sørensen var ansatt i Aftenposten 1909–1914 og 1918–1962, og i VG 1914–1918. Han ble særlig kjent for sine treffsikre portretter, blant annet i Aftenpostens A-magasinet. Han tegnet også i ukebladet Urd, i vittighetspressen og i andre ukeblad og julehefter. Han illustrerte over 60 bøker, bl.a. Henrik Haugstøls bøker om det gamle Christiania. Mest kjent er hans illustrasjoner til Trangviksposten (4.–7. samling), som han ble knyttet til i 1914. Dessuten deltok han på en rekke utstillinger med frittstående arbeider, og er representert i Nasjonalgalleriet.